สวัสดีค่ะ ทานยาคุมกำเนิดเดือนแรก ประจำเดือนมาปกติ 3 วัน หลังจากเริ่มแผง 2 มีตกขาวปนเลือด เดือนที่ 3 ก็เป็นเหมือนเดือนที่ 2 ค่ะ แต่ประจำเดือนมาตรง ปลายแผง 3 ปะมาณเม็ดที่ 19 มีก้อนขึ้นตรงปากช่องคลอด เมื่อวานรู้สึกชาลิ้น ทานของร้อนพอเอาไฟส่องดูมีตุ่มขึ้นที่โคนลิ้นค่ะ
สวัสดีค่ะ อาการตกขาวผิดปกติมีปนเลือดออกมานั้น อาจจะเป็นเลือดจากผลข้างเคียงของการใช้ยาคุมกำเนิดซึ่งเกิดได้ในช่วงแผงแรกๆของการใช้ยา สาเหตุอื่นๆที่ทำให้เลือดออกผิดปกติได้เช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นส่วนก้อนที่ปากช่องคลอด อาจจะเป็นก้อนเนื้องอกธรรมดา ก้อนหูด ก้อนจากชั้นไขมัน ซึ่งไม่น่าจะเกี่ยวกับการใช้ยาคุมกำเนิด อาการชาลิ้น มีตุ่มที่โคนลิ้น อาจจะเป็นจากการบาดเจ็บเช่นโดนของร้อน ของเย็น การมีแผลร้อนใน หรือการขาดวิตามินบางชนิด ไม่น่าเกี่ยวกับการใช้ยาคุมกำเนิดเช่นกันถ้าเลือดออกผิดปกติหยุดแล้ว ให้กินยาคุมกำเนิดแบบต่อเนื่องไปก่อนค่ะ ยกเว้นว่าเลือดออกเยอะ ออกต่อเนื่อง ควรหยุดยาคุมแล้วไปพบแพทย์ตรวจหาสาเหตุ ส่วนภาวะอื่นๆนั้น ถ้ายังมีอาการต่อเนื่อง เป็นมาก ควรไปพบแพทย์เพื่อตรวจหาสาเหตุเพิ่มเติมต่อไป